Strooijonker – Artscape Theatre Centre – Cape Town
Artscape Velvet Room
Strooijonker is ’n desperate poging deur Lukas Basson om ’n strooijonkerstoespraak by sy beste vriend, Jean Voster, se troue te maak. Maar Lukas is nog al die jare verlief op Jean se bruid, Cheryl Lieberman, ’n ou skoolvriendin. Die kombinasie van hoë emosie en gratis vonkelwyn is net een te veel vir dié stomme man. Hy raak gou die pad byster en voor hy kan keer, bevind Lukas hom kniediep in die Vosters, die Liebermans en sy eie vuil wasgoed – ten aanskoue van die ganse geskokte trougeselskap. Dis ’n skreeusnaakse en hartroerende komedie, wat die gehoor nooi om deel te wees van die drama en die kollig skyn op die onrealistiese eise wat ons aan ons self by sulke geleenthede stel. Aangebied in samewerking met Die Aleit Groep en Four Cousins.